**ПУБЛИЧНА ПОКАНА**

**за набиране на кандидати за управител на**

**„АГЕНЦИЯ ДИПЛОМАТИЧЕСКИ ИМОТИ В СТРАНАТА” ЕООД, ГР. СОФИЯ**

На основание чл. 21 от Закона за публичните предприятия (ЗПП), чл. 31 - 37 от Правилника за прилагане на Закона за публичните предприятия (ППЗПП), министърът на външните работи в качеството си на орган, упражняващ правата на държавата (§ 1, т. 7 от ДР на ЗПП), обявява конкурс за избор на управителна  **„АГЕНЦИЯ ДИПЛОМАТИЧЕСКИ ИМОТИ В СТРАНАТА” ЕООД, ГР. СОФИЯ**

1. **УСЛОВИЯ ЗА КАНДИДАТСТВАНЕ И КРИТЕРИИ ЗА ПОДБОР**

В конкурсната процедура може да кандидатства лице, което е български гражданин или гражданин на Европейския съюз, на държава - страна по Споразумението за Европейското икономическо пространство, или на Конфедерация Швейцария и отговаря на изискванията на   чл. 20, ал. 1, т. 3-8, и т.13 от Закона за публичните предприятия.

**1. Критерии за подбор. Кандидатите следва да отговарят на следните изисквания**:

**1.1.Подходяща образователно-квалификационна степен.**

Придобито висше образование, образователно-квалификационна степен „магистър“ по една от следните специалности: икономика, администрация и управление, публична администрация, маркетинг, финанси, право, счетоводство и контрол, архитектура и строителство.

**1.2.Професионален опит:**

Минимум 5 години професионален опит по съответната/съответните специалност/специалностите, осигуряващ необходимите умения за професионално изпълнение на задълженията на орган за управление.

**1.3.Управленски опит**: не по-малко от 5 години;

**1.4.Добра репутация, съгласно чл. 34, ал. 5 от ППЗПП**;

**1.5.Други подходящи професионални умения и компетенции**:

Професионални умения и компетентности в областта на стратегическото планиране и/или в областта на оперативното управление, на финансовия, търговския или производствения мениджмънт, управление на риска, ползване на чужд език, както и по отношение на други дейности, свързани с ефективното управление на предприятия.

1. **НАЧИН НА ПРОВЕЖДАНЕ НА КОНКУРСНАТА ПРОЦЕДУРА**

Конкурсната процедура се провежда от Комисията за номиниране на МВнР, по реда и при условията на Вътрешните правила за работа на комисията за номиниране и за провеждане на конкурсни процедури за номиниране, подбор и назначаване на управителни органи в публичните предприятия с принципал министъра на външните работи (Вътрешните правила) и включва следните етапи:

1. **Подбор** - допускане на кандидатите на база на представените документи и критериите за подбор. До конкурса се допускат кандидатите, отговарящи на изискванията на чл. 20, ал. 1, т.3-8 и т.13 от Закона за публичните предприятия и на критериите за подбор.

В срок до 7 дни след изтичането на срока за подаване на документи от кандидатите Комисията за номиниране извършва проверка по документи и изготвя списък на допуснатите кандидати;

Комисията за номиниране изпраща покани до допуснатите кандидати за участие в писмената част (програма за управление) на конкурса. Списъкът на допуснатите кандидати се публикува на интернет страницата на МВнР. Комисията за номиниране с поканата до допуснатите кандидати за участие в писмената част, определя краен срок за представяне на разработените от кандидатите програми за управление.

Комисията за номиниране изпраща уведомления до кандидатите, които не са допуснати до по-нататъшно участие в процедурата, като посочва причината за това.

Всички съобщения във връзка с конкурса ще бъдат поставени в приемната за граждани и публикувани на интернет-страницата на МВнР, като кандидатите се идентифицират с име и фамилия.

1. **Процедура по оценка**, включва две части **– писмена и устна част (интервю),** като за писмената част се определят минимални оценки, непостигането на които е основание за отстраняването на кандидатите от по-нататъшно участие в конкурсната процедура. Писмената част включва представяне на програма за управление на предприятието и приноса на кандидата към неговото управление. Устната част се състои от въпроси, на които всеки от кандидатите следва да отговори.
	1. **Писмена част**

Писмените материали се оценяват от Комисията за номиниране, **в срок до 10 дни**, като всеки член на Комисията оценява материалите самостоятелно на база приетата от органа, упражняващ правата на държавата, методика за оценка съгласно чл. 36 от ППЗПП. Крайната оценка на комисията се формира съобразно посоченото в методиката за оценка по т. III.

Комисията за номиниране кани кандидатите, получили оценка от писмената част, по-висока от определената в методиката в посочен ден и час. Списъкът с кандидатите, допуснати до устната част на конкурса се публикуват на интернет страницата на МВнР.

Комисията уведомява кандидатите, получили по-ниска оценка от определената в методиката, като в писмото се посочва, че те не продължават участието си в процедурата.

* 1. **Устна част**

Интервютата с допуснатите на този етап кандидати се провеждат в рамките на един работен ден, когато това е възможно, с оглед броя на кандидатите, на база, методика по чл. 36 от ППЗПП. Интервютата се провеждат по реда на подаване от допуснатите кандидати на материалите (програмата за развитие) в писмената част на конкурса.

В десетдневен срок след провеждането на интервютата с всеки един от кандидатите, Комисията за номиниране извършва крайно класиране на база получените от кандидатите оценки на писмения и на устния етап.

Според класирането, Комисията взема решение за номиниране на кандидатите за орган на управление на публичното предприятие. Решението включва крайното класиране на кандидатите.

1. Най-късно на следващия работен ден след решението на Комисията за номиниране, резултатите от конкурса и списък с номинираните кандидати се предоставят на министъра на външните работи за взимане на решение. Списък с номинираните кандидати се публикува на интернет страницата на МВнР.
2. **КРИТЕРИИ И МЕТОДИКА ЗА ОЦЕНКА НА КАНДИДАТИТЕ**

Оценката на всяка кандидатура се извършва от членовете на Комисията за номиниране при съобразяване със следните критерии за подбор и методика за оценка:

1. оценка на програмата за управление на „Агенция за дипломатически имоти в страната“ ЕООД, гр. София;
2. познаване на дейността на дружеството и нормативната уредба, свързана с нея;
3. професионален опит на кандидата;
4. образователен ценз;
5. комуникационни и аналитични умения на кандидата.

**Методика за оценяване на програмата за управление**:

1. Представените от кандидатите програми за управление на публичното предприятие, следва да са разработени максимално ясно и конкретно, да са обвързани с мисията, визията, целите и предмета на дейност на „Агенция дипломатически имоти в страната” ЕООД, гр. София. Направените предложения за развитие, трябва да са в съответствие със спецификата и характерните особености на дейността на публичното предприятие, да вземат предвид спецификата на дейността на дружеството, както и да са в съответствие с приложимата нормативна уредба. Програмата за управление следва да бъде разработена с дългосрочна визия и 5 годишен хоризонт на управление на дружеството (в обем до 10 страници), да съдържа конкретни дългосрочни и средносрочни цели, както и целеви показатели за изпълнение, които да отчитат, както текущото финансово състояние на дружеството, така и ефекта от предложените мерки за постигане на поставените цели за бъдещо развитие от страна на кандидата.
2. Програмата за управление на публичното предприятие на всеки от кандидатите се оценява по следните показатели;
	1. Представена дългосрочна визия за развитие на дружеството - оценява се доколко бизнес стратегията е конкретна, логични ли са отделните стъпки, има ли времева рамка, направен ли е анализ на силните и слабите страни на дружеството, както и на възможностите и опасностите;
	2. Способност да анализира пазарното позициониране на публичното предприятие - доколко ясно е описана спецификата на пазара, както и отделните му сегменти, описание на общия обем на пазара и делът на дружеството в него, очаквания за развитие на пазара;
	3. Способност да дефинира силните и слабите страни, възможностите и заплахите пред публичното предприятие;
	4. Способност да структурира средносрочните финансови и нефинансови цели пред публичното предприятие – оценява се реалистичността и обосноваността на предложените финансови и нефинансови цели пред публичното предприятие;
	5. Способност да прогнозира очакваните резултати от дейността на дружеството - оценява се наличието на измерими показатели за икономическо развитие и ефективност;
	6. Способност към аналитично мислене;
	7. Степен на практическа приложимост на програмата за управление по отношение на:
		1. Търговската политика;
		2. Развитието и устойчивостта на персонала;
		3. Финансовата устойчивост и управление на паричните потоци;
		4. Технологичното и ресурсно обезпечаване на дейностите;
	8. Съответствие на проекта на програмата за управление със спецификата с характерните особености на дейността на публичното предприятие.
	9. Съответствие на разработената програма за управление с обективното текущо финансовоикономическо състояние на дружеството.
3. Оценката на показателите се извършва по шестобалната скала, при точност на оценката 0,25, при следните критерии:
	* + - 5,50 - 6,00 - отлично покриване на показателите;
			- 4,75 - 5,25 - много добро покриване на показателите (в различна степен);
			- 4,00 - 4,50 - добро покриване на показателите (в различна степен) ;
			- под 4,00 - незадоволително покриване на показателите.
4. Резултатът от оценката на конкретния кандидат от всеки член на Комисията се получава като средноаритметична величина от оценките по предходната точка.
5. Крайната оценка на програмата за управление за развитие на дружеството, изготвена от кандидата, е средноаритметична от оценките на всички членове на Комисията.
6. До устната част на конкурса се допускат кандидатите, получили средноаритметична оценка на програмата за управление не по-ниска от добър 4.00.

**Методика за оценяване на резултатите от проведените интервюта**:

1. С допуснатите до участие Кандидати по реда на т. II се провежда интервю, като те се оценяват от всеки един член на Комисията по следните показатели:
	1. Познаване на спецификата и основните характеристики на областта на дейност на публичното предприятие, за което се извършва подбора на кандидати;
	2. Познаване на правомощията, отговорностите и компетенциите на органите на управление на дружеството.
	3. Познаване на приложимата нормативната уредба.
	4. Способност на кандидата да дефинира проблеми, да ги анализира и да предлага алтернативни подходи за тяхното разрешаване;
	5. Способност на кандидата да планира, анализира и взима управленски решения, насочени към постигане на стратегическите цели, заложени в представената програма за управление за развитие на публичното предприятие;
	6. Оценка за представените лични качества и умения, административни умения, професионални и делови качества;
	7. Общо впечатление от поведението.

Извършва се оценка на показателите по шестобалната скала, при точност на оценката 0,25, при следните критерии:

* + - 5,50 - 6,00 - отлично покриване на показателите;
		- 4,75 - 5,25 - много добро покриване на показателите (в различна степен);
		- 4,00 - 4,50 - добро покриване на показателите (в различна степен);
		- под 4,00 - незадоволително покриване на показателите.

1. Резултатът от оценката на конкретния кандидат от всеки член на Комисията се получава като средноаритметична величина от оценките по предходната точка.
2. Крайната оценка на устната част (интервюто/събеседването), проведена с кандидата се определя като средноаритметична величина от оценките на всички членове на Комисията.

**Крайно класиране** на кандидатите се извършва като крайните оценки от писмената и устната част на класиране кандидати се умножат със следните коефициенти:

а) 5,00 - за резултатите от програмата за управление;

б) 4,00 - за резултата от интервюто.

Класирането се извършва по общ брой точки, който се формира от сбора на посочените по горе произведения. Максимално възможният брой точки е 54.

**VI.** **НЕОБХОДИМИ ДОКУМЕНТИ:**

Документите за кандидатстване се подават в запечатан непрозрачен плик с ненарушена цялост и с надпис „За участие в конкурс за избор на управител на „АГЕНЦИЯ ДИПЛОМАТИЧЕСКИ ИМОТИ В СТРАНАТА“ ЕООД, гр. София, както и „Име на кандидата, адрес за кореспонденция, телефон и имейл адрес за връзка“ или по електронен път, адресирани до председателя на Комисията за номиниране и провеждане на конкурсната процедура, и включват:

* + 1. Писмено заявление за участие в конкурса. На посочения в заявлението имейл, кандидатите получават информацията ,свързана с участието им в конкурса (Приложение № 1);
		2. Декларация от кандидата, че е български гражданин и няма друго гражданство освен на държава-членка на Европейския съюз, на държава - страна по Споразумението за Европейското икономическо пространство, или на Конфедерация Швейцария, както и за обстоятелствата по чл.20, ал. 1, т. 3- 8 и т.13 от Закона за публичните предприятия ([Приложение № 2](https://www.mi.government.bg/files/useruploads/files/updu/Pril_2_DKK%20EAD_2.docx));
		3. Автобиография;
		4. Копия, заверени с „Вярно с оригинала” от документи за придобита образователно-квалификационна степен „магистър” и допълнителна квалификация, по една от следните специалности: икономика, администрация и управление, публична администрация, маркетинг, финанси, право, счетоводство и контрол, архитектура и строителство (документите, издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища (обн. ДВ, бр. 69 от 22.08.2000 г., последно изменение обн., ДВ. бр. 86 от 27.10.2017 г.);
		5. Копия заверени с „вярно с оригинала” от документи, удостоверяващи не по-малко от 5 години професионален опит, управленски опит – не по-малко от 5 години, както и опит в областта на оперативното управление, на финансовия, търговския или производствения мениджмънт, управление на риска, ползване на чужд език, както и по отношение на други дейности, свързани с ефективното управление на предприятия (трудова книжка, служебна книжка или осигурителна книжка, извадка от ТРРЮЛНЦ или други документи, удостоверяващи професионалния опит);
		6. Референции, сертификати, удостоверения, свидетелства, протоколи и други документи, доказващи, че кандидатът притежава опита, уменията и компетентностите;

 **VII. МЯСТО И СРОК НА ПОДАВАНЕ НА ДОКУМЕНТИТЕ НА ДОКУМЕНТИТЕ ЗА УЧАСТИЕ В КОНКУРСА:**

Необходимите документи за участие в конкурса се подават лично или чрез пълномощник в Приемната на Министерството на външните работи, гр. София, ул. „Александър Жендов” № 2, от 10:00 до 17:00 ч. или по електронен път на електронен адрес priemna@mfa.bg като в този случай заявлението и декларациите следва да бъдат подписани от кандидата с електронен подпис.

Срокът за подаване на документите е 10 (десет) календарни дни, считано от деня следващ датата на обявяване на публичната покана на интернет страницата на министерството.

VIII. **ИНФРОМАЦИЯ ЗА ТЕКУЩОТО СЪСТОЯНИЕ НА „АГЕНЦИЯ ЗА ДИПЛОМАТИЧЕСКИ ИМОТИ В СТРАНАТА“, ГР. СОФИЯ**

В [Приложение № 3](https://www.mi.government.bg/files/useruploads/files/updu/Pril_3_DKK%20EDO_2.pdf)към настоящата публична покана е дадена информацията за предприятието.